

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV913** | | |
| Tantárgy elnevezése | **Családon belüli bántalmazás**  „Mert már nem úgy ütött, mint egy nőt, hanem, mint egy férfit”  A kapcsolati erőszak fogalma, fajtái, dinamikája. Krízisintervenció, szakmai dilemmák. Hogyan segíthetünk? | | |
| Tantárgy oktatójának neve | **Kissné Péter Zsuzsanna** | Beosztása, tudományos fokozata | **óraadó oktató** |
| Tantárgy óraszáma | **nappali tagozaton 2 tanóra/hét**  **levelező tagozaton 12 /félév** | | |
| Tanóra típusa |  | | |
| Meghirdetési időszak | **tavaszi félév** | | |
| Kreditszám | **2 kredit** | | |
| A tantárgy oktatásának célja | A képzés célja, hogy eszközt adjak a leendő szociális munkásoknak, hogy megértsék a bántalmazás dinamikáját, a bántalmazottakkal való speciális kommunikáció megértéséhez segítséget nyújtsak. Kitérek a jogi háttérre is, mit tehet meg egy szociális munkás és mikor köteles jelzést adni. Így szóba kerülnek a szakma sajátos dilemmái is. | | |
| Szükséges előtanulmányok, feltételezett tudásanyag | Nincs | | |
| Fejlesztendő kompetenciaterületek: |  | | |
| Tantárgyi leírás (tematikával együtt) | A kurzus a kapcsolati erőszak alapfogalmairól, dinamikájáról szól. A kurzus alkalmával foglalkozunk a szexuális erőszakkal, gyermekek ellen elkövetett szexuális abúzussal, a diszfunkcionális család működésével. Mit tehet a szociális munkás, szakmaközi együttműködések. Jogi háttér, meddig mehet el a szociális munkás, szakmai dilemmák. Az órák interaktívak, egyes témák az előző órák anyagával közvetlen összefüggésben vannak.  **A képzés tartalmazza:**   * a bántalmazás alapfogalmait, fajtáit, * az erőszak dinamikáját, kiemelten veszélyes szakaszait, * mi tarja a bántalmazottat a kapcsolatban, milyen veszélyei vannak a kilépésnek, * pszichés, mentális állapot, drogok, alkohol szerepe a bántalmazásban, * szexuális erőszak, * bántalmazott gyerekek, * kitekintek az emberkereskedelemre és prostitúcióra is, * mit tehet a szociális munkás, hogyan segíthetünk.   **Óravázlat:**  **1. óra**  A bántalmazás fogalma, fajtái, szereplői. Speciális formák, társadalmi előítéletek. Tények és tévhitek. Figyelmeztető jelek. Jogi szabályozás. Az erőszak dinamikája, „miért marad?”, ciklusok, akadályok a cselekvésben. Megváltozhat- e a bántalmazó? Férfi bántalmazottak.  Kisfilm: NANE Háztartási balesetek, a kisfilm megbeszélése.  Meddig mehet?, a kisfilm megbeszélése  Gyakorlat orientált csoportjáték  Hallgatói kérdések- oktatói válaszok.  Ajánlott irodalom:  NANE- Miért marad kiadvány  Ranschburg Jenő: A meghitt erőszak  [Bruce D. Perry](https://rukkola.hu/szerzok/83478-bruce_d_perry) - [MaiaSzalavitz](https://rukkola.hu/szerzok/83479-maia_szalavitz): [A ​ketrecbe zárt fiú](https://rukkola.hu/konyvek/188475-a_ketrecbe_zart_fiu)  SusanForvard: Mérgező szülők  Ajánlott film: Most már elég  Hatalmas kis hazugságok (2017)  **2. óra**  Az erőszakban résztvevők pszichés állapota. A kilépés nehézségei, veszélyei. Gyerekek, kamaszok a családban, gyerekek, mint bántalmazók. Az erőszak átörökítése. Milyen szerepe van a tudatmódosító szereknek a bántalmazásban? Amikor a bántalmazott anya bántalmazza a gyermekeit. Szerhasználat a gyerekek körében. Iskolai erőszak.  Kisfilm: Feldmár András: Családon belüli erőszak, a kisfilm megbeszélése.  Kisfilm: Apu- társadalmi célú hirdetés Kisfilm megbeszélése.  Gyakorlat orientált csoportjáték  Hallgatói kérdések- oktatói válaszok.  Ajánlott irodalom:  Hercsel Adél: Láthatatlan pokol  Paulinyi Tamás: Bólébál  dr. Bánki György: Legnagyszerűbb könyv a nárcizmusról  Móricz Zsigmond: Árvácska  Ajánlott film: A vadon  My king (Az én szerelemem  **3. óra**  A bántalmazó pszichopatológiája, a bántalmazott lélektana. Diszfunkcionális családban felnövő gyerekek. Zaklatás, iskolai erőszak. A nemi erőszak. Mit tekintünk nemi erőszaknak. Családon belüli nemi erőszak. Gyermekek ellen elkövetett abúzus.  Kisfilm: Szólj, ha fáj  Részlet A tetovált lány című filmből, a kisfilm megbeszélése.  Gyakorlat orientált csoportjáték  Hallgatói kérdések- oktatói válaszok.  Ajánlott irodalom:  Polcz Alain: Asszony a fronton  Ákody Zsuzsa: Lélekrablók  Margaret Atwood: A szolgálólány meséje  Émile Zola: Nana  Ajánlott film:Tirannoszaurusz  Taxisofőr  **4**. **óra**  Prostitúció, emberkereskedelem. Gyerekek az utcán. Hogyan segíthet a szociális munkás? Kapcsolat a rendőrséggel, gyámhivatallal. Védett házak, krízisközpontok. Gyakorlati módszerek, mit ne tegyünk. Egyedülálló bántalmazottak esélyei a szociális rendszerben. Jogi háttér, szakmai dilemmák.  Kisfilm: Amszterdam  Black mirror  Gyakorlat orientált csoportjáték  Hallgatói kérdések- oktatói válaszok.  Ajánlott irodalom:  Péterfy- Novák Éva: Egyasszony Beate Teresa Hanika: Soha senkinek - Amiről nem készül családi fotó Edith Eva Eger: A döntés  Pető Andrea: Elmondani az elmondhatatlant. Ajánlott film: Egy ágyban az ellenséggel. Truffaut: 400 csapás | | |
| Kötelező és ajánlott irodalom | Judith Herman: Trauma és gyógyulás  NANE- Miért marad?  LundyBrancoft: Mi jár a bántalmazó fejében?- Az erőszakos és uralkodni vágyó férfi  Patricia Evans: Szavakkal verve  LundyBrancoft: Lehet- e jó apa a bántalmazó?  SusanForward: Mérgező szülők  Alice Miller: A test kiáltása | | |
| Ismeretek ellenőrzésének módja | **Az órákon való aktív részvétel, 20 % hiányzással. A kurzus végén beadandó dolgozat, egy előre megadott esetleírás megoldási lehetőségeinek feltárása.**  **Téma:**  Irén, 31 éves, egy román határ menti faluból érkezett három gyerekkel. A 16 éves Zsanival, a 10 éves Robikával és a 6 éves Irénkével. Az élettársa, a két kisebb gyerek édesapja, évek óta brutálisan bántalmazza. Az édesanya kb. 2, 5 hónapos terhes, terhességét nem akarja megtartani. Irén állkapcsa törött, testén zúzódások, vágott sebek hegei, égett sérülések vannak. 400 forint kézpénze van és egy szatyor ruha van nála. Rendőrségi feljelentést nem akar tenni. Jövedelme a gyerekek után járó családi pótlék, amit a férje kap postán. Nem tudja mi az a szülői felügyeleti jog, így azt sem tudja megmondani, hogy az élettársa rendelkezik- e vele. Intézetben nőtt fel, szüleit, testvéreit nem ismeri, segítséget nem tud kérni senkitől. A kistérségi családsegítő segítségével tudott elmenekülni, aki megfenyegette, ha nem jön, kiemeli a gyerekeket. A helyi rendőröktől fél, mert az élettársa nagyon jó barátai.  **Segítő kérdések:**  Mi az első teendő ennek a családnak az ellátása során?  Megteheti– e az édesanya, hogy nem tesz feljelentést?  Kivel venné fel legelőszőr a kapcsolatot?  A fizikai szükségletek kielégítése után, milyen támogatásra van szüksége az édesanyának?  A férfi szereti a gyerekeit, soha nem ütötte meg őket. Történt- e gyermekbántalmazás?  Van- e joga az édesanyának az abortuszhoz még úgy is, ha az élettársa ragaszkodik a születendő gyermekhez?  A 16 éves Zsani a tiltások ellenére folyamatosan használja az internetet. Mit lehet kezdeni egy kamasszal?  **Formai követelmények:**  terjedelem: minimum 1- maximum 2 oldal  sorköz: 1,5 – margók 2,5 cm  betűtípus: Times New Roman  betűméret: 12p | | |
| Tantárgy tárgyi követelményei | **tanterem - projektor – számítógép- flipchart tábla** | | |